***Cyberpunk 2077*** er et videorollespill utviklet og utgitt av polske CD Projekt. Spillet ble utgitt for Microsoft Windows, PlayStation 4, PlayStation 5, Stadia, Xbox One, og Xbox Series X/S 10. desember 2020. Spillet har utgangspunkt i rollespillet *Cyberpunk 2020*, en dystopisk fremtidsverden skapt av Mike Pondsmith. Spillet foregår i en åpen spillverden satt til byen Night City i Free state of Northern California.

Handling
--------

*Cyberpunk 2077* gir spilleren et førstepersonsperspektiv hvor hovedpersonen, kalt V, er en leiesoldat. Night City er en amerikansk mega-city i det nordlige California. Det skjer ofte konflikter mellom forskjellige gjenger som slåss for dominans. Byen er avhengig av robotikk til hverdagslige aspekter som for eksempel søppel-tømming, vedlikehold og offentlig transport.

På grunn av den konstante trusselen for fysisk skade, har samtlige borgere lov til å åpent bære skytevåpen offentlig. Spillet begynner med at spilleren skal velge mellom tre forskjellige livsstiler for spiller-figuren. Avhengig av spillerens handlinger i løpet av hele spillet, kan karakteren velge mellom forskjellige alternativer for å gjennomføre alle de ulike oppdragene.

Plottet i Cyberpunkt 2077 starter ved at hovedpersonen, V, sammen med sin gode venn Jackie, får i oppgave å «hente» en spesiell bio-chip fra Yorinobu Arasaka, som har stjålet den fra sin fars selskap. Mens V og Jackie er der kommer faren, Saburo Arasaka, med tilnavnet «Keiseren». V og Jackie blir vitne til et mord, som de forstår de vil bli anklagd for, og de to må flykte med bio-chipen som er blitt skadet. Når V på et tidspunkt må koble bio-chipen til sin egen hjerne blir det snart klart at chipen inneholder bevisstheten til terrorist eller frigjøringshelt Johnny Silverhand. V kan ikke koble ut chipen uten å dø, og ender opp i en rekke konflikter med Johnny Silverhand, med de som er interessert i mordet og de som vil ha tak i biochipen.

Utvikling
---------

CD Project Red startet med utviklingen av spillet etter at *The Witcher 3: Wild Hunt* var ferdig i 2016. Prosjektet ble subsidiert av polske myndigheter, og utviklerne oppdaterte blant annet spillmotoren, REDengine 3. Utviklerne samarbeidet blant annet med Nvidia for å få til sanntids ray-tracing og leppesynkronisering for spillfigurene.
 Spillets innhold var i stor grad klart i 2019, og skulle slippes 16. april 2020, men lanseringen ble utsatt flere ganger.

Keanu Reeves er med i spillet, både med stemme, ansikt og fremtoning som figuren Johnny Silverhand. Artisten Grimes bidrar også med stemme til Lizzy Wizzy.

Markedsføring og priser
-----------------------

Spillet ble annonsert allerede i mai 2012. I januar 2013 kom den første traileren , og det ble klart at spillet kom til Microsoft Windows. I 2018 ble det klart at spillet også vil komme til PlayStation 4 og Xbox One, og i august 2019 ble Google Stadia lagt til listen. På Tokyo Game Show ble det vist en replika av Vs motorsykkel. COVID-19 førte til at E3 i 2020 ble avlyst, og CD Projekt viste i stedet nye trailere og klipp fra spillet.

*Cyberpunk 2077* vant flere priser for grafikk og nyskaping i 2018, 2019 og 2020. I 2018 og 2019 vant det Golden Joysticks pris for å være det mest ønskede spillet. («Most Wanted Game») 

Da spillet kom 10. desember 2020 hadde over åtte millioner spillere allerede betalt for spillet. Allerede første dagen med salg var inntektene, rundt 4,4 milliarder kroner, høyere enn kostnadene med utvikling og markedsføring av spillet.

Mottagelse
----------

Forventningen til Cyberpunk 2077 var skyhøye, og forhåndskritikkene, som alle var basert på PC-versjonen av spillet, var svært gode. Da spillet kom viste det seg raskt at flere hadde tekniske problemer, og Gamer.no kalte lanseringen «et teknisk mageplask»  Versjonene til PlayStation 4 og Xbox One hadde mange ytelsesrelaterte utfordringer, og Sony valgte å gi penger tilbake til flere spillere som hadde kjøpt spillet til PlayStation 4. CD Projeckt kom med en hotfix 1.04 dagen etter lansering som løste noen av problemene. «Buggy and beatuiful,» skrev anmelder Jeffrey Grubb, og mens PC brukere fokuserte på det vakre, slet konsoll-brukere med bugs. Aksjene til CD Projekt falt som følge av alle feilene, tross det gode salget. Da rundt 14 000 hadde rapporter sine meninger gav brukerne spillet 6.8/10, mens anmelderne gav spillet 9/10. I februar 2021 var brukernes dom økt til 7,2/10 på PC mens PS4-brukerne gav spillet kun 3.5/10. Spillet rakk å bli det nest mest omtalte i 2020 tross lansering 10. desember.

I april 2021 ble det klart at 30 000 valgte å få pengene tilbake av 1,3 millioner solgte spill.

Referanser
----------

1. ↑  "Cyberpunk 2077 опять отложили — теперь на 10 декабря"; *Igromania*; forfatternavn: Михаил Шевкун; verkets språk: russisk; utgivelsesdato: 27. oktober 2020; besøksdato: 27. oktober 2020.
2. ↑  Tom Warren (15. februar 2022). «Cyberpunk 2077’s next-gen update now available for PS5 and Xbox Series X / S: It’s a big patch with major improvements». *The Verge*. Wikidata Q110930378.
3. ↑
4. ↑
5. 1 2
6. ↑
7. ↑
8. ↑
9. ↑  December 2020, Sam Loveridge 10. «Cyberpunk 2077 Grimes: How to find her and complete her questline». *gamesradar* **(engelsk)**. Besøkt 15. april 2021.
10. ↑
11. ↑
12. ↑
13. ↑
14. ↑
15. ↑
16. ↑
17. ↑  Hirun Cryer (10. desember 2020). «Cyberpunk 2077 pre-orders went over 8 million worldwide, CD Projekt reveals». *gamesradar* **(engelsk)**. Besøkt 10. desember 2020.
18. ↑  Jordan Gerblick (12. desember 2020). «Cyberpunk 2077 has already turned a profit». *gamesradar* **(engelsk)**. Besøkt 14. desember 2020.
19. ↑  Jarle Hrafn Grindhaug (15. desember 2020). «Ingen fikk teste PS4- og Xbox One-versjonene av «Cyberpunk 2077» før lansering». Besøkt 16. desember 2020.
20. 1 2  «Cyberpunk 2077». *Metacritic* **(engelsk)**. Besøkt 14. desember 2020.
21. ↑  Halck, Stefan N. (12. desember 2020). «FEATURE: Et teknisk mageplask». *Gamer.no*. Besøkt 14. desember 2020.
22. ↑  Blake, Vikki (13. desember 2020). «Sony has begun refunding unhappy Cyberpunk 2077 fans playing on PS4». *Eurogamer* **(engelsk)**. Besøkt 14. desember 2020.
23. ↑  «Cyberpunk 2077's first post-launch update is out now for Xbox Series X|S». *Windows Central*. 12. desember 2020. Besøkt 14. desember 2020.
24. ↑  «twitter.com/cyberpunkgame/status/1337504661251690497». *Twitter*. Besøkt 14. desember 2020.
25. ↑  «Cyberpunk 2077 review — A look at the present, not the future». *VentureBeat* **(engelsk)**. 7. desember 2020. Besøkt 14. desember 2020.
26. ↑  Thier, Dave. «CD Projekt Red Stock Drops After Buggy, Messy ‘Cyberpunk 2077’ Launch». *Forbes* **(engelsk)**. Besøkt 14. desember 2020.
27. ↑  «Cyberpunk 2077». *Metacritic* **(engelsk)**. Besøkt 2. februar 2021.
28. ↑  Klebo-Espe, Andreas (23. april 2021). «CD Projekt RED refunderte 30 000 eksemplarer av Cyberpunk 2077». *Gamer.no* **(norsk)**. Besøkt 23. april 2021.

Eksterne lenker
---------------

* (mul) Offisielt nettsted Rediger på Wikidata

* (en) Cyberpunk 2077 – kategori av bilder, video eller lyd på Commons Rediger på Wikidata
* (en) *Cyberpunk 2077* på Steam Rediger på Wikidata

* (en) *Cyberpunk 2077* på GOG.com Rediger på Wikidata

* (en) *Cyberpunk 2077* hos MobyGames Rediger på Wikidata

* (en) *Cyberpunk 2077* på Metacritic Rediger på Wikidata

* (en) *Cyberpunk 2077* på Metacritic Rediger på Wikidata

* (en) *Cyberpunk 2077* på Metacritic Rediger på Wikidata

* (en) *Cyberpunk 2077* på Metacritic Rediger på Wikidata

* (en) *Cyberpunk 2077* på Metacritic Rediger på Wikidata

* (en) *Cyberpunk 2077* på Metacritic Rediger på Wikidata

* (en) *Cyberpunk 2077* på OpenCritic Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** OCLC **·** LCCN **·** NKC **·** MusicBrainz
 |

Portal: Videospill